 Aịzaya 49  Geenụ m ntị, unu agwaetiti, ṅaanụ ntị, unu mba ndị dị nebe dị anya. Jehova kpọrọ m ọbụna mgbe m nọ nafọ. Ọ kpọrọ m aha mgbe m nọ nafọ nne m.O wee mee ka ọnụ m dị ka mma agha dị nkọ. O zobewo m na ndò aka ya. O wee mee ka m bụrụ akụ a pịrị apị. O zobere m nime akpa akụ ya.O wee sị m: Izrel, ị bụ ohu m, gị onye m ga-egosi ịma mma m nahụ ya.Ma mụ onwe m sịrị: Ọ bụ nefu ka m dọgburu onwe m nọrụ. Emefusịwo m ike m nihe na-enweghị ihe ọ bụ nakwa nihe efu. Nezie, ikpe m dị naka Jehova, ụgwọ ọrụ m dịkwa naka Chineke m.Ma ugbu a, Jehova, bụ Onye kpụrụ m mgbe m nọ nafọ ka m bụrụ ohu ya, ekwuwo ka m kpọghachitere ya Jekọb, ka e wee kpọkọta Izrel nebe ọ nọ. A ga-enye m otuto nanya Jehova. Chineke m ga-abụworị ike m.O wee sị: Ọ bụghịrị gị obere ihe na ị ga-abụ ohu m iji mee ka ebo niile nke Jekọb bilie nakwa iji kpọghachite ndị Izrel e chebere echebe. Enyewokwa m gị ka ị bụrụ ìhè nke mba niile, ka nzọpụta m wee ruo nsọtụ ụwa.Nke a bụ ihe Jehova, Onye Mgbapụta Izrel, bụ Onye Nsọ ya, gwara onye e ledara anya ruo ná mkpụrụ obi, onye mba ahụ kpọrọ asị, onye na-ejere ndị na-achị achị ozi: Ndị eze ga-ahụ ya wee bilie ọtọ, ndị isi ga-ahụkwa ya wee kpọọ isiala, nihi Jehova, onye kwesịrị ntụkwasị obi, Onye Nsọ Izrel, bụ onye họọrọ gị.Nke a bụ ihe Jehova kwuru: Ọ bụ noge igosi ihu ọma ka m zara gị, ọ bụkwa nụbọchị nzọpụta ka m nyeere gị aka. M nọ na-echebe gị ka m wee wepụta gị ka ị bụrụ ọgbụgba ndụ dịịrị ndị mmadụ, iji mee ka ala a dịghachi otú ọ dịbu, iji mee ka e birighachi nala nke bụ ihe nketa tọgbọrọ nefu,iji sị ndị mkpọrọ, Pụtanụ! sịkwa ndị nọ nọchịchịrị, Meenụ ka a hụ unu! Nakụkụ ụzọ ka ha ga na-ata nri, ọ bụkwa nụzọ niile e ji ụkwụ waa ka ha ga na-ata nri.Agụụ agaghị agụ ha, akpịrị agaghịkwa akpọ ha nkụ, oké okpomọkụ agaghị eme ha, anwụ agaghịkwa acha ha. Nihi na Onye na-emere ha ọmịiko ga na-edu ha, ọ ga na-edu ha nakụkụ isi mmiri dị iche iche.M ga-eme ka ugwu m niile bụrụ ụzọ, okporo ụzọ m niile ga-adịkwa nebe dị elu.Lee! Ndị nke a ga-esi ọbụna nebe dị anya bịa, lee! ndị nke a esi nebe ugwu nakwa nebe ọdịda anyanwụ bịa, ndị ọzọ esi nala Saịnim bịa.Tie mkpu ọṅụ, gị eluigwe, ṅụrịa ọṅụ, gị ụwa. Ka ugwu niile tie mkpu ọṅụ. Nihi na Jehova akasiwo ndị ya obi, ọ na-emere ndị ya ọ na-enweghị ka ọ hà ha ọmịiko.Ma Zayọn nọ na-asị: Jehova ahapụwo m, Jehova echefuwokwa m.Nwaanyị ọ pụrụ ichefu nwa ya ka na-aṅụ ara, nke na ọ gaghị emere nwa ọ mụrụ ebere? Ọbụna ndị inyom a nwere ike ichefu, ma mụ onwe m agaghị echefu gị.Lee! Akanyewo m gị nọbụ aka m dị ka akara. Mgbidi gị niile dịkwa nihu m mgbe niile.Ụmụ gị emewo ngwa ngwa. Ndị na-etida gị na ndị na-ebibi gị ga-esi nebe ị nọ pụọ.Legharịa anya hụrụ. A kpọkọtawo ha niile. Ha abịakwutewo gị. Dị nnọọ ka m dị ndụ, ka Jehova kwuru, ị ga-eyiri ha niile dị ka ihe ịchọ mma, ị ga-eyiri ha otú nwaanyị a na-alụ ọhụrụ si eyiri ihe ịchọ mma.Ọ bụ ezie na i nwere ebe e bibiri ebibi na ebe e mere ka ọ tọgbọrọ nefu nakwa ala gị nke bụ mkpọmkpọ ebe, ọ bụ ezie na ebe i bi ugbu a abaghị gị, ndị na-eloda gị anọrọwokwa gị nebe dị anya,ụmụ a mụrụ mgbe ị gba aka ụmụ ga-ekwu ná ntị gị, sị, Ebe a abakwaghị m ma ọlị. Nyekwuo m ebe ọzọ ka m biri.Ị ga-asịkwa nobi gị, Ònye bụ nna mụụrụ m ụmụ a, ebe m bụ nwaanyị gba aka ụmụ, nke na-adịghị atụ ime, onye a dọọrọ nagha na onye a kpụụrụ ka ọ bụrụ onye mkpọrọ? Ma ụmụ ndị a, ọ bụ onye zụlitere ha? Lee! A hapụrụ naanị m. Ụmụ ndị aolee ebe ha nọ kemgbe?Nke a bụ ihe Ọkaakaa Onyenwe anyị Jehova kwuru: Lee! M ga-eweliri mba dị iche iche aka m, m ga-ewelikwara ndị dị iche iche ihe mgbaàmà m. Ha ga-ekuru ụmụ gị ndị ikom nobi bịa, ha ga-ebukwa ụmụ gị ndị inyom nubu ha.Ndị eze ga-abụrụ gị ndị nlekọta, ada ndị eze ha ga-abụkwa ndị na-enyere gị ụmụ gị ara. Ha ga-akpọrọ gị isiala, ha ga-arachakwa ájá dị nụkwụ gị; ị ga-amarakwa na mụ onwe m bụ Jehova, onye na-agaghị ekwe ka ihere mee ndị nwere olileanya nebe ọ nọ.À pụrụ ịnapụ dike ndị ọ kpụụrụ, ka ndị onye na-achị naka ike dọọrọ nagha hà pụrụ ịgbalaga?Nke a bụ ihe Jehova kwuru: A ga-anapụ dike ọbụna ndị ọ dọọrọ nagha, ndị onye na-achị naka ike kpụụrụ ga-agbalagakwa. Onye ọ bụla nke na-alụso gị ọgụ ka m ga-alụso ọgụ, m ga-azọpụtakwa ụmụ gị.M ga-eme ka ndị na-emegbu gị rie anụ onwe ha; ọbara ha ga na-egbu ha dị ka mmanya dị ụtọ. Anụ ahụ niile ga-amarakwa na mụ onwe m, Jehova, bụ Onye Nzọpụta gị na Onye Mgbapụta gị, Dike nke Jekọb. 